CELEX: 22011D0145
Language: fi
Date: 2011-02-17 00:00:00
Title: 2011/145/EU: AKT–EU-suurlähettiläskomitean päätös N:o 1/2011 annettu 17 päivänä helmikuuta 2011 , Päiväntasaajan Guinean asemasta tarkistetussa AKT–EU-kumppanuussopimuksessa

5.3.2011   
            
            
               FI
            
            
               Euroopan unionin virallinen lehti
            
            
               L 60/21
            
         AKT–EU-SUURLÄHETTILÄSKOMITEAN PÄÄTÖS N:o 1/2011
   annettu 17 päivänä helmikuuta 2011,
   Päiväntasaajan Guinean asemasta tarkistetussa AKT–EU-kumppanuussopimuksessa
   (2011/145/EU)
   AKT–EU-MINISTERINEUVOSTO, joka
   ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa (1)23 päivänä kesäkuuta 2000 allekirjoitetun kumpaanuussopimuksen, sellaisena kuin se on ensimmäisen kerran muutettuna Luxemburgissa (2)25 päivänä kesäkuuta 2005, jäljempänä ’AKT–EU-kumppanuussopimus’ ja sellaisena kuin se on muutettuna toisen kerran Ouagadougoussa (3)22 päivänä kesäkuuta 2010, jäljempänä ’tarkistettu AKT–EU-kumppanuussopimus’, ja erityisesti sen 15 artiklan 3 ja 4 kohdan,
   ottaa huomioon AKT–EY-ministerineuvoston työjärjestyksen vahvistamisesta 8 päivänä maaliskuuta 2005 tehdyn AKT–EY-ministerineuvoston päätöksen N:o 1/2005 (4) ja erityisesti sen 8 artiklan 3 kohdan,
   sekä katsoo seuraavaa:
   
               (1)
            
            
               AKT–EU-kumppanuussopimus tuli voimaan sen 93 artiklan 3 kohdan mukaisesti 1 päivänä heinäkuuta 2008. Tarkistettua AKT–EU-kumppanuussopimusta on sovellettu väliaikaisesti 31 päivästä lokakuuta 2010 alkaen.
            
         
               (2)
            
            
               AKT–EU-kumppanuussopimuksen 25 päivänä kesäkuuta 2005 allekirjoittanut Päiväntasaajan Guinea on tallettanut varauman sisältävän ratifioimiskirjan, jonka unioni ja sen jäsenvaltiot ovat torjuneet 19 päivänä joulukuuta 2008 päivätyllä kirjeellä. Tarkistetun AKT–EU-kumppanuussopimuksen 93 artiklan 4 kohdan mukaisesti ratifiointi ei näin ollen ole pätevä.
            
         
               (3)
            
            
               Tarkistetun AKT–EU-sopimuksen 94 artiklan mukaan jonkin valtion tekemä sopimukseen liittymistä koskeva hakemus on esitettävä AKT–EU-ministerineuvostolle sen hyväksyttäväksi.
            
         
               (4)
            
            
               Päiväntasaajan Guinea esitti toukokuussa 2010 AKT–EU-sopimuksen 94 artiklan mukaisesti sopimukseen liittymistä koskevan hakemuksen ja pyysi tarkkailijan asemaa, joka mahdollistaisi maan osallistumisen AKT–EU-kumppanuussopimuksella perustettujen yhteisten toimielinten toimintaan siihen asti, kun liittymismenettely on saatu päätökseen.
            
         
               (5)
            
            
               Tarkkailijan asema olisi voimassa 30 päivään huhtikuuta 2011. Päiväntasaajan Guinean olisi toimitettava liittymisasiakirja tarkistetun AKT–EU-kumppanuussopimuksen tallettajille eli Euroopan unionin neuvoston pääsihteeristöön ja AKT-valtioiden sihteeristöön viimeistään mainittuna päivänä.
            
         
               (6)
            
            
               AKT–EU-kumppanuussopimuksen 15 artiklan 4 kohdan mukaisesti AKT–EU-ministerineuvosto sopi Ouagadougoussa 21 päivänä kesäkuuta 2010 valtuuttavansa AKT–EU-suurlähettiläskomitean tekemään tätä koskevan päätöksen,
            
         ON HYVÄKSYNYT TÄMÄN PÄÄTÖKSEN:
   1 artikla
   Liittymistä ja tarkkailijan asemaa koskevan pyynnön hyväksyminen
   Hyväksytään Päiväntasaajan Guinean pyyntö liittyä Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitettuun kumppanuussopimukseen, sellaisena kuin se on ensimmäisen kerran muutettuna Luxemburgissa 25 päivänä kesäkuuta 2005 ja toisen kerran muutettuna Ouagadougoussa 22 päivänä kesäkuuta 2010, jäljempänä ’tarkistettu AKT–EU-kumppanuussopimus’.
   Päiväntasaajan Guinealla on tarkistetun AKT–EU-kumppanuussopimuksen mukainen tarkkailijan asema 30 päivään huhtikuuta 2011 asti.
   Päiväntasaajan Guinean on toimitettava liittymisasiakirjansa tarkistetun AKT–EU-kumppanuussopimuksen tallettajille eli Euroopan unionin neuvoston pääsihteeristöön ja AKT-valtioiden sihteeristöön viimeistään mainittuna päivänä.
   2 artikla
   Voimaantulo
   Tämä päätös tulee voimaan sitä päivää seuraavana päivänä, jona se hyväksytään.
   
      Tehty Brysselissä 17 päivänä helmikuuta 2011.
      
         
            AKT–EU-ministerineuvoston puolesta AKT–EU-suurlähettiläskomitea
         
         
            Puheenjohtaja
         
         GYÖRKÖS P.
      
   
   
      (1)  EYVL L 317, 15.12.2000, s. 3.
   
      (2)  Sopimus Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä 2000 allekirjoitetun kumppanuussopimuksen muuttamisesta (EUVL L 209, 11.8.2005, s. 27).
   
      (3)  Sopimus Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä 2000 allekirjoitetun ja ensimmäisen kerran Luxemburgissa 25 päivänä kesäkuuta 2005 muutetun kumppanuussopimuksen muuttamisesta (EUVL L 287, 4.11.2010, s. 3).
   
      (4)  EUVL L 95, 14.4.2005, s. 44.